CELEX: 62010TN0178
Language: hu
Date: 2010-04-21 00:00:00
Title: T-178/10. sz. ügy: 2010. április 21-én benyújtott kereset — Spanyolország kontra Bizottság

19.6.2010   
            
            
               HU
            
            
               Az Európai Unió Hivatalos Lapja
            
            
               C 161/52
            
         
      2010. április 21-én benyújtott kereset — Spanyolország kontra Bizottság
      (T-178/10. sz. ügy)
      (2010/C 161/82)
      Az eljárás nyelve: spanyol
      
         Felek
      
      
         Felperes: Spanyol Királyság (képviselő: N. Díaz Abad)
      
         Alperes: Európai Bizottság
      
         Kereseti kérelmek
      
      
                  —
               
               
                  A Törvényszék semmisítse meg az Európai Bizottság 2010. február 22-i határozatát, amely jóváhagyta a Spanyolország által 2009. november 17. és december 30. között benyújtott, időközi kifizetés iránti kérelmek felfüggesztését, és másodlagosan az említett határozatot a következő, időközi kifizetések iránti kérelmeket érintő részében semmisítse meg:
                  
                              —
                           
                           
                              2007ES161PO008 Andalúzia
                           
                           
                              94 370 752,75 euró
                           
                        
                              —
                           
                           
                              2007ES161PO008 Andalúzia
                           
                           
                              479 712 483,22 euró
                           
                        
                              —
                           
                           
                              2007ES162PO001 Kantábria
                           
                           
                              4 697 332,79 euró
                           
                        
                              —
                           
                           
                              2007ES162PO006 Katalónia
                           
                           
                              15 392 569,98 euró
                           
                        
                              —
                           
                           
                              2007ES162PO008 Aragónia
                           
                           
                              12 451 358,48 euró;
                           
                        
            
                  —
               
               
                  állapítsa meg az Európai Bizottság azon kamatfizetésre való kötelezésének megalapozottságát, amely a jogtalanul megbénított időközi kérelmek tényleges kifizetésével kapcsolatban felmerült késedelemből ered, és
               
            
                  —
               
               
                  az alperes intézményt kötelezze a költségek viselésére.
               
            
         Jogalapok és fontosabb érvek
      
      A jelen kereset az alperes fél azon határozata ellen irányul, amely megszakította a Spanyolország által 2009. november 17. és december 30. között benyújtott, időközi kifizetés iránti kérelmek teljesítésére vonatkozó határidőt. E megszakítás húsz időközi kifizetés iránti kérelmet érint 1 890 708 859,51 euró összegben.
      Kérelme alátámasztására a felperes a következő jogalapokra hivatkozik:
      
                  —
               
               
                  Az 1083/2006 rendelet (1) 91. cikke (1) bekezdése a) pontjának megsértése, mivel a Bizottság anélkül, hogy rendelkezett volna valamely nemzeti vagy közösségi ellenőrzési szervezet olyan jelentésével, amelyben az irányítási és ellenőrzési rendszerek működésének súlyos hiányosságaira utaló bizonyítékok találhatók, és anélkül hogy ilyen hiányosságok fennállnának, a megtámadott határozattal megszakította a Spanyolország által benyújtott, említett időközi kifizetések iránti kérelmek teljesítésére vonatkozó határidőt.
               
            
                  —
               
               
                  A Bizottság által elfogadott ellenőrzési stratégia megsértése, mivel a Bizottság az említett időközi kifizetések teljesítésére vonatkozó határidőt azért szakította meg, mert úgy vélte, hogy a rendszerellenőrzés hiánya jelentős késedelmet jelent a stratégiák végrehajtásában, miközben az említett stratégiák lehetővé tették a Spanyol Királyság számára, hogy 2010. június 30-ig teljesítse a rendszerellenőrzést.
               
            
                  —
               
               
                  A jogbiztonság elvének megsértése, amennyiben a megtámadott határozat előírja, hogy a Spanyol Királyságnak a rendszerellenőrzéseket a Bizottság által jóváhagyott ütemezést megelőzően kellett lefolytatni, így e kötelezettséget a spanyol hatóságok nem láthatták előre.
               
            
                  —
               
               
                  A bizalomvédelem elvének megsértése, mivel a nemzeti hatóságok olyan ellenőrzési ütemtervek szerint jártak el, amelyeket a Bizottság a stratégiákban jóváhagyott, és amelyeket betartottak anélkül, hogy a Bizottság bármikor is kifejezésre juttatta volna, hogy tudott az irányítási és ellenőrzési rendszerben fennálló bármilyen hiányosságról.
               
            
                  —
               
               
                  Az arányosság elvének megsértése, mivel a Bizottság által elfogadott intézkedés aránytalan, és ellentétes a hatékony pénzügyi irányítással, valamint mivel léteznek más, kevésbé költséges jogi eszközök a kitűzött cél eléréséhez.
               
            Másodlagosan a felperes a megtámadott határozat részleges megsemmisítését kéri az 1083/2006 rendelet 87. cikke (2) bekezdésének megsértése miatt, mivel a kérelem benyújtásától számított kéthónapos határidőben nem teljesítették az említett kifizetési kérelmeket.
      Végül a Spanyol Királyság az 1083/2006 bizottsági rendelet 87. cikkének (2) bekezdése, az 1605/2002 bizottsági rendelet (2) 83. cikke és a 2342/2002 bizottsági rendelet (3) 106. cikkének (5) bekezdése értelmében vett késedelmi kamatot kér.
      
         (1)  Az Európai Regionális Fejlesztési Alapra, az Európai Szociális Alapra és a Kohéziós Alapra vonatkozó általános rendelkezések megállapításáról és az 1260/1999/EK rendelet hatályon kívül helyezéséről szóló, 2006. július 11-i 1083/2006/EK tanácsi rendelet (HL L 210., 25. o.).
      
         (2)  Az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendelet (HL L 248., 1. o.; magyar nyelvű különkiadás 1. fejezet, 4. kötet, 74. o.).
      
         (3)  Az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet végrehajtására vonatkozó részletes szabályok megállapításáról szóló, 2002. december 23-i 2342/2002/EK, Euratom bizottsági rendelet (HL L 357., 1. o.; magyar nyelvű különkiadás 1. fejezet, 4. kötet, 145. o.).